અમદાવાદમાં થયેલા શ્રેણીબદ્ધ બોમ્બ વિસ્ફોટના દસ દિવસ પહેલાં અબ્દુલ સુભાન કુરેશી ઉર્ફે તૌકીર રાંચી જતો રહ્યો હતો, જ્યાં તે એક મકાનમાં બેઠો બેઠો ન્યૂઝ ચેનલ મારફતે અમદાવાદ બ્લાસ્ટની તમામ વિગતો સમાચાર મારફતે મેળવતો હતો, જ્યારે સુરતમાં બ્લાસ્ટ નહીં થતાં તે નારાજ પણ થયો હતો. અમદાવાદ બ્લાસ્ટ અને દિલ્હીમાં બ્લાસ્ટ કરાવ્યા બાદ તૌકીર ભટકલબંધુઓ પાસે પાકિસ્તાન જતાં રહેવાની ફિરાકમાં હોવાનું પણ સુરક્ષા એજન્સીઓ સામે આવ્યું છે.